b'\n_START_ARTICLE_\nTratatul de la Amiens\n_START_PARAGRAPH_\nTratatul de la Amiens a fost \xc3\xaencheiat \xc3\xaentre Fran\xc8\x9ba \xc8\x99i Regatul Unit la 25 martie 1802 \xc8\x99i a marcat sf\xc3\xa2r\xc8\x99itul celei de-a doua coali\xc8\x9bii \xc3\xaempotriva Fran\xc8\x9bei. Prin tratative preliminarii anterioare la Londra, s-a convenit c\xc4\x83 Egiptul va fi \xc3\xaenapoiat Turciei, insula Malta cavalerilor ioani\xc8\x9bi, iar insulele Ionice vor forma o republic\xc4\x83. Tratatul definitiv a fost semnat de lordul Cornwallis \xc8\x99i Joseph Bonaparte, fratele lui Napoleon I.'